CELEX: 62009CA0156
Language: bg
Date: 2010-11-18 00:00:00
Title: Дело C-156/09: Решение на Съда (първи състав) от 18 ноември 2010 г. (преюдициално запитване от Bundesfinanzhof, Германия) — Finanzamt Leverkusen/Verigen Transplantation Service International AG (Шеста директива ДДС — Член 13, A, параграф 1, буква в) — Случаи на освобождаване при дейности от общ интерес — Предоставяне на медицинска помощ — Извличане и култивиране на хрущялни клетки с оглед на реимплантацията им на пациента)

15.1.2011   
            
            
               BG
            
            
               Официален вестник на Европейския съюз
            
            
               C 13/8
            
         Решение на Съда (първи състав) от 18 ноември 2010 г. (преюдициално запитване от Bundesfinanzhof, Германия) — Finanzamt Leverkusen/Verigen Transplantation Service International AG
   (Дело C-156/09) (1)
   
   (Шеста директива ДДС - Член 13, A, параграф 1, буква в) - Случаи на освобождаване при дейности от общ интерес - Предоставяне на медицинска помощ - Извличане и култивиране на хрущялни клетки с оглед на реимплантацията им на пациента)
   2011/C 13/12
   Език на производството: немски
   
      Запитваща юрисдикция
   
   Bundesfinanzhof
   
      Страни в главното производство
   
   
      Жалбоподател: Finanzamt Leverkusen
   
      Ответник: Verigen Transplantation Service International AG
   
      Предмет
   
   Преюдициално запитване — Bundesfinanzhof — Тълкуване на член 13, А, параграф 1, буква в) и член 28б, Е, параграф 1 от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1) — Извличане на ставни хрущялни клетки от взет от човек хрущялен материал, извършено от получатели, установени в други държави членки и последващо култивиране на посочените клетки с оглед на имплантирането им на пациент от същите получатели — Определяне на мястото на предоставяне на услуги — Освобождаване на тези услуги от ДДС като „предоставяне на медицинска помощ при упражняване на медицински и парамедицински професии“
   
      Диспозитив
   
   Член 13, A, параграф 1, буква в) от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа, изменена с Директива 95/7/ЕО на Съвета от 10 април 1995 година, трябва да се тълкува в смисъл, че извличането на ставни хрущялни клетки от взет от човек хрущялен материал и последващото им култивиране с оглед на реимплантацията им с терапевтични цели представляват „предоставяне на медицинска помощ“ по смисъла на тази разпоредба.
   
      (1)  ОВ C 180, 1.8.2009 г.